13. Lokalplan nr. 405 - Etageboliger på [adresse] i Hadsten, og tillæg nr. 2 til Kommuneplan 
2021-32 (Åben)
Tidl. politisk behandling PU, 06.05.20, pkt. 76, BY, 27.10.20, pkt. 10, BY, 30.11.21, 
pkt. 8
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 405 Etageboliger på [adresse] i Hadsten og 
tillæg nr. 2 til Kommuneplan 2021-32”, som har været fremlagt i offentlig høring.
Formålet med lokalplanen er at skabe et attraktivt etagebyggeri på op til 5 etager med 30 lejligheder, samt 
sikre en god sammenhæng til det omkringliggende byområde med nærhed til handel og kollektiv trafik.
Forslagene til lokalplan og kommuneplantillæg har været fremlagt i offentlig høring i perioden fra 8. 
december 2021 til 5. januar 2022. Der er i perioden indkommet tre høringssvar. 
Høringssvarene er beskrevet i vedhæftede bilag sammen med Teknik og Miljøs kommentarer og indstilling. 
Den fulde ordlyd af høringssvarene er også vedhæftet.
VURDERING
Der er kommet høringssvar fra [adresse], advokaten og arkitekten for ejeren af [adresse] samt en 
nabo til lokalplanområdet.
Stiftet har ingen indvendinger mod byggeriet, da [adresse] allerede er omkranset af bebyggelse.
Advokat og arkitekt for ejeren af [adresse] værdsætter, at lokalplanforslaget fortsat giver mulighed for 
en bebyggelse med de dimensioner og arkitektoniske intentioner, der også var tilfældet med det forrige 
lokalplanforslag. De anser det også som positivt, at der alene er tale om, at det er den nordøstlige facade 
på femte etage, der skal tilbagetrækkes fra bygningens [adresse]. 
Advokat og arkitekt for ejeren af [adresse] mener, at disponeringen af arealerne omkring byggefeltet 
bør ændres. Der er spørgsmål til oversigtslinjer, udlæg af fælles opholdsarealer og betydningen af 
bestemmelser vedrørende bebyggelsens udseende. Endelig er der spørgsmål til forhold omkring 
lokalplanens realisering.
Naboen er positiv overfor de ændringer, der er foretaget i lokalplanforslaget efter første høringsrunde. 
Iver Larsen er bekymret for trafikafviklingen i [adresse] og foreslår derfor en ændret disponering af 
lokalplanområdet, hvor byggefeltet flyttes mod syd, parkeringspladser flyttes rundt og der etableres en 
rundkørsel. Den ændrede placering af byggefeltet begrundes også med mindskede skygge- og 
indbliksgener.
Iver Larsen mener, at fem etager er meget højt på det sted. Dermed opfordres til bæredygtighed på forskellig 
vis, samt at Favrskov Kommune opfordrer bygherre til dialog med berørte beboere omkring bebyggelsen.
Byråd
28. juni 2022  19:00
Teknik og Miljø anbefaler på baggrund af de indkomne høringssvar, at der vedtages nedenstående ændring 
i den endelige udgave af Lokalplan nr. 405 for så vidt angår følgende forhold:

Præcisering af at ikke-udnyttede dele af byggefelter kan anvendes til adgangsarealer, beplantning, 
private haver og opholdsarealer. 

Præcisering af udformningen af svalegange.

Præcisering af bestemmelsen omkring opholdsarealer.

Tydeliggørelsen af oversigtsarealer og byggefelter på kortbilagene.
Den fulde ordlyd af ovennævnte ændringsforslag fremgår af bilaget ”Vurdering af høringssvar”.
Teknik og Miljø er endvidere blevet opmærksom på en servitut, som er i strid med planens intentioner. 
Servitutten omhandler et areal til fortov på en del af det areal, der i lokalplanen udlægges til parkeringsplads. 
Teknik og Miljø anbefaler, at servitutten aflyses i sin helhed med lokalplanen, og at dette indskrives i 
planens redegørelse og bestemmelser.
Teknik og Miljø anbefaler, at anvendelsesbestemmelsen i rammenummer 1.CE.11 tilrettes fra 
”Boligområde til etageboligbebyggelse, fællesanlæg” til ”Centerområde til etageboligbebyggelse, 
fællesanlæg”.
ØKONOMI
Vedtagelse af lokalplanen medfører ikke direkte afledte udgifter for Favrskov Kommune. 
Ved en efterfølgende realisering af lokalplanen vil der kunne forventes udgifter i forbindelse med 
erhvervelse af de dele af lokalplanområdet, der er privat ejet. Erhvervelse kan ske ved frivillig aftale, ved at 
ejerne begærer ejendommene overtaget eller ved ekspropriation. Der vil herudover være udgifter forbundet 
med en nedrivning af den eksisterende bygning på [adresse] 20 samt om- og anlæggelse af 
parkeringspladsen.
Der forventes endvidere en indtægt fra salg af det kommunale areal, hvorpå der kan opføres etagebyggeri. 
Der vil blive fremlagt en separat sag herom til politisk behandling.
INDDRAGELSE
Planforslagene har i overensstemmelse med planloven været fremlagt i offentlig høring i fire uger i perioden 
fra 8. december 2021 til 5. januar 2022.
INDSTILLING
Direktøren for Teknik og Miljø indstiller til Byrådet:
1.
At ”Lokalplan nr. 405 Etageboliger langs [adresse] i Hadsten og Tillæg nr. 2 til Kommuneplan 2021-32” 
vedtages med de foreslåede ændringer.
2.
At ekspropriationsprocedure igangsættes med henblik på erhvervelse af de lokalplanlagte dele af 
matr.nr. 2c, 9l, 9m, 9af, 9e, 9d og 9bs alle beliggende i [adresse], Hadsten, såfremt der ikke kan 
opnås frivillige aftaler.
 
BESLUTNING
Plan- og Landdistriktsudvalget, 9. juni 2022:
Fraværende: Ingen
Indstilles godkendt.
Økonomiudvalget, 21. juni 2022:
Fraværende: Ingen
Indstilles godkendt.
Byrådet, 28. juni 2022:
Fraværende: Pia Friis, Yan Bertelsen 
Godkendt.
Bilag
1.
Indkomne høringssvar (2612645)
2.
Vurdering af høringssvar (2592844)
3.
Forslag til lokalplan nr. 405 og tillæg nr. 2 (2510123)
